User:Sivaramkrishna Valluru

వ‌ల్లూరు శివ‌రామ‌కృష్ణ సీనియ‌ర్ జ‌ర్న‌లిస్ట్ గా తెలుగు ప్ర‌జ‌ల‌కు చిర‌ప‌రిచితుడు. సుమారు 35 ఏళ్ళ ప్ర‌స్థానంలో అనేక స్థాయిల్లో ప‌నిచేసిన అనుభ‌వం ఆయ‌న సొంతం. ఆంధ్ర జ్యోతి దిన ప‌త్రిక‌లో ఖ‌మ్మం జిల్లా ఇల్లెందు విలేక‌రిగా పాత్రికేయ ప్ర‌యాణం ప్రారంభ‌మైంది. అప్ప‌టిక ఆయ‌న వ‌య‌సు 17 ఏళ్ళే. ఆంధ్ర‌జ్యోతి త‌ర్వాత ఉద‌యం, ఈనాడు దిన ప‌త్రిక‌ల్లో ప‌నిచేశారు.. 1995 నుంచి టివి మాధ్య‌మానికి రావాల‌ని సంక‌ల్పించారు. ఆ కృషిలో భాగంగానే హైద‌రాబాద్‌లోని కేంద్రీయ విశ్వ‌విధ్యాల‌యం నుంచి టెలివిజ‌న్ ప్రొడ‌క్ష‌న్‌లో పిజి చ‌దివారు. త‌ర్వాత ఈటివి ప్రారంభించిన ఆంధ్రావ‌నిలో న్యూస్ కోఆర్డినేట‌ర్‌గా కొత్త బాధ్య‌త‌లు చేప‌ట్టారు. అప్ప‌టి నుంచి టివి మాధ్య‌మంలోనే కొన‌సాగుతున్నారు. జ‌న్మ‌స్థానం.. చ‌దువు...→ వ‌రంగ‌ల్ ప్ర‌భుత్వాసుప‌త్రిలో 1960 అక్టోబ‌ర్ 31న‌ పుట్టిన శివ‌రామ‌కృష్ణ త‌ల్లి వెంక‌ట సుబ్బ‌మ్మ‌, తండ్రి రామారావు. పెరిగింది.. ఖ‌మ్మం జిల్లా ఇల్లెందులో. డిగ్రీ చ‌దువు ఖమ్మం శీలం శిద్దారెడ్డి కాలేజీలో. అక్క‌డ బి.ఎస్సీ త‌ర్వాత హైద‌రాబాద్ కేంద్రీయ విశ్వ విద్యాల‌యంలో పిజి.. ఉస్మానియా యూనివ‌ర్శిటీలో ఎల్.ఎల్.బి. చ‌దివారు. 17 ఏళ్ళ వ‌య‌సు నుండే పాత్రికేయ వృత్తిలోకి వ‌చ్చినా... ఏ ద‌శ‌లోనూ వృత్తిని నిర్ల‌క్ష్యం చేయ‌లేదు. → ఖ‌మ్మం జిల్లా ఇల్లెందు నుంచి వ‌రంగ‌ల్ జిల్లా మానుకోట‌(మ‌హ‌బూబాబాద్‌) మ‌ధ్య ద‌ట్ట‌మైన అట‌వీ ప్రాంతంలో గ‌ల ఒంటిగుడిశ అనే గిరిజ‌న గ్రామంలో రామారావు గారికి స్వంత భూమి.. వ్య‌వ‌సాయం ఉంది. ఆయ‌న వృత్తి రీత్యా జిల్లా పౌర సంబంధ శాఖాధికారిగా ప‌నిచేస్తున్నా.. వ్య‌వ‌సాయంపై మ‌క్కువ‌ను కోల్పోలేదు.న‌క్స‌ల్స్ ప్ర‌భావిత ప్రాంతం అయినా.. ఆ చిట్ట‌డ‌విలోనే 1996 వ‌ర‌కూ రామారావుగారి కుటుంబం ఉంది. కేవ‌లం ప‌ది గిరిజ‌న కుటుంబాల మ‌ధ్య ఆయ‌న కుటుంబం స‌హ‌జీవ‌నం సాగించింది. అయితే.. 1987లోనే శివ‌రామ‌కృష్ణ ఉద‌యం జిల్లా స్థాయి విలేక‌రిగా ఒంగోలు వెళ్ళారు. ఆ త‌ర్వాత ఈనాడులో స‌బ్ ఎడిట‌ర్‌గా.. సీనియ‌ర్ విలేక‌రిగా ప‌నిచేశారు. కొత్త‌గూడెం., విజ‌య‌వాడ ల్లో విలేక‌రిగానూ.., రాజ‌మండ్రి, సూర్యాపేటల్లో సీనియ‌ర్ స‌బ్ ఎడిట‌ర్ గానూ ప‌నిచేశారు. అనంత‌రం.. ఈటివి లో చేరారు. 2003 లో ఈ టివి నుంచి వైదొల‌గి.. టివి 9లో చేరారు. 2007లో టివి 5లో న్యూస్ కో ఆర్డినేట‌ర్‌గా మంచి గుర్తింపు పొందారు. ఆ త‌ర్వాత ఛానెల్ 4 లో అసోసియేట్ ఎడిట‌ర్‌గా బాధ్య‌త‌లు చేప‌ట్టి సంపాద‌కీయాలు రాశారు.→ అనేక ప‌రిశోధ‌నాత్మ‌క వార్త‌ల‌తో పాఠ‌కుల‌ను ఆక‌ట్టుకున్న శివ‌రామ‌కృష్ణ‌కు సీనియ‌ర్ జ‌ర్న‌లిస్టుగా ప్ర‌త్యేక గుర్తింపు ఉంది. 1997 నుంచి హైద‌రాబాద్‌లో ఉంటున్న ఆయ‌న రాజేంద్ర‌న‌గ‌ర్ ప‌క్క‌న గ‌ల బుద్వేల్ గ్రామంలో స్థిర నివాసం ఏర్ప‌రుచుకున్నారు. ప‌త్రిక‌ల‌కు, ట‌వి ల‌కు వంద‌లాది ప్ర‌త్యేక క‌థ‌నాల‌ను రాసి.. మ‌న్న‌న‌లు పొందారు. ర‌చ‌న‌ల్లో ఆయ‌న‌దో ప్ర‌త్యేక శైలి. బాల్యం నుంచే.. ఎనిమిద‌వ ఏట నుంచే ర‌చ‌నా వ్యాసంగంలోకి ఆయ‌న అడుగుపెట్టారు. అప్ప‌ట్లో భార‌తి ప‌త్రిక‌లో త‌ర‌చూ క‌విత‌లు అచ్చ‌య్యేవి. ఆ త‌ర్వాత‌.. ఆంధ్ర‌ప్ర‌భ‌, ప‌ల్ల‌కి, ఆంధ్ర జ్యోతి త‌దిత‌ర ప‌త్రిక‌ల్లో క‌థ‌లు, క‌విత‌లు.. `వ‌ల్ల‌రి` అనే క‌లం పేరుతో అచ్చ‌య్యాయి. 1978లో ప్ర‌ముఖ సంపాద‌కులు నండూరి రామ్మోహ‌న రావుగారి ఆశిస్సుల‌తో చిన్న‌త‌నంలోనే ఆంధ్ర‌జ్యోతి విలేక‌రిగా పరిచ‌య‌మ‌య్యారు.